Aug 07,2018
భారత్‌కు కోటి మంది విదేశీ పర్యాటకులు
న్యూఢిల్లీ : గతేడాది భారత్‌కు 1.04 కోట్ల మంది విదేశీ పర్యాటకలు వచ్చారని కేంద్ర పర్యాటక శాఖ మంత్రి కెజె అల్పోన్స్‌ వెల్లడించారు. 2016లోని పర్యాటకులతో పోల్చితే 14 శాతం ఇది ఎక్కువని సోమవారం ఆయన లోకసభ ప్రశ్నోత్తరాల సమయంలో తెలిపారు. 2017లో విదేశీ పర్యాటకుల ద్వారా రూ.1.77 లక్షల కోట్ల విదేశీ మారకం వచ్చిందన్నారు. కాగా 2015, 2016, 2017 సంవత్సరాల్లో వరుసగా 1.35లక్షల కోట్లు, రూ.1.54లక్షల కోట్లు, రూ.1.77లక్షల కోట్ల చొప్పున విదేశీ మారకం రాబడి నమోదయ్యిందన్నారు. 2014-2017 మధ్య కాలంలో దేశీయ పర్యాటకులు 28.8 శాతం పెరిగారన్నారు. ఇదే సమయంలో విదేశీ పర్యాటకుల్లో 20.4 శాతం పెరుగుదల ఉందన్నారు.
మీ స్నేహితులకు రికమెండ్ చెయ్యండి